b'\n_START_ARTICLE_\nBalada lui Janek Wi\xc5\x9bniewski\n_START_PARAGRAPH_\nBalada lui Janek Wi\xc5\x9bniewski (\xc3\xaen polon\xc4\x83 Ballada o Janku Wi\xc5\x9bniewskim) este o balad\xc4\x83 care relateaz\xc4\x83 \xc3\xaempu\xc8\x99carea la Gdynia la 17 decembrie 1970 a t\xc3\xa2n\xc4\x83rului Zbyszek Godlewski, \xc3\xaen cadrul protestelor din decembrie 1970 din Polonia._NEWLINE_Autorul textului (considerat de multe ori ca fiind anonim) este Krzysztof Dowgia\xc5\x82\xc5\x82o, muzica a fost compus\xc4\x83 \xc3\xaen anul 1980 de Mieczys\xc5\x82aw Cholewa, care, dup\xc4\x83 cum s-a dovedit ulterior, a fost un colaborator secret al SB.\n_START_SECTION_\nCon\xc8\x9binut\n_START_PARAGRAPH_\nBalada se refer\xc4\x83 la \xc3\xaempu\xc8\x99carea mortal\xc4\x83 a unui b\xc4\x83iat la 17 decembrie 1970. \xc3\x8en diminea\xc8\x9ba acelei zile, muncitorilor de la \xc8\x98antierul Naval Gdynia care participaser\xc4\x83 la grev\xc4\x83 nu li s-a permis s\xc4\x83 intre \xc3\xaen tur\xc4\x83._NEWLINE_Janek Wi\xc5\x9bniewski nu este o figur\xc4\x83 istoric\xc4\x83, ci este vorba de Zbigniew Godlewski, \xc3\xaempu\xc8\x99cat \xc3\xaen timpul alterca\xc8\x9biilor care au avut loc \xc3\xaen zona sta\xc8\x9biei de tren de la \xc8\x98antierul Naval Gdynia. Dup\xc4\x83 acest incident, protestatarii au pus corpul s\xc4\x83u ne\xc3\xaensufle\xc8\x9bit pe o u\xc8\x99\xc4\x83 \xc8\x99i au m\xc4\x83r\xc8\x99\xc4\x83luit pe mai multe str\xc4\x83zi din Gdynia: din cap\xc4\x83tul str\xc4\x83zii Czerwonych Kosynier\xc3\xb3w (azi strada Morska), pe sub pasarela g\xc4\x83rii Gdynia G\xc5\x82\xc3\xb3wna, pe strada Dworcow\xc4\x85, strada 10 Februarie \xc8\x99i strada \xc5\x9awi\xc4\x99toja\xc5\x84sk\xc4\x85 \xc8\x99i \xc3\xaen fa\xc8\x9ba Consiliului Local de pe strada Czo\xc5\x82gist\xc3\xb3w (azi Aleea Mare\xc8\x99al J\xc3\xb3zef Pi\xc5\x82sudski)._NEWLINE_Citat:_NEWLINE_Ch\xc5\x82opcy z Grab\xc3\xb3wka, ch\xc5\x82opcy z Chyloni_NEWLINE__NEWLINE_Dzisiaj milicja u\xc5\xbcy\xc5\x82a broni_NEWLINE__NEWLINE_Dzielnie\xc5\x9bmy stali, celnie rzucali_NEWLINE__NEWLINE_Janek Wi\xc5\x9bniewski pad\xc5\x82_NEWLINE__NEWLINE_..._NEWLINE__NEWLINE_Nie p\xc5\x82aczcie matki, to nie na darmo_NEWLINE__NEWLINE_Nad stoczni\xc4\x85 sztandar z czarn\xc4\x85 kokard\xc4\x85_NEWLINE__NEWLINE_Za chleb i wolno\xc5\x9b\xc4\x87, i now\xc4\x85 Polsk\xc4\x99_NEWLINE__NEWLINE_Janek Wi\xc5\x9bniewski pad\xc5\x82\n_START_SECTION_\nReferin\xc8\x9be culturale\n_START_PARAGRAPH_\nDup\xc4\x83 c\xc4\x83derea comunismului, strada Julian Marchlewski din apropiere de portul Gdynia a fost redenumit\xc4\x83 strada Janek Wi\xc5\x9bniewski. De asemenea, o strad\xc4\x83 din Pruszcz Gda\xc5\x84ski a fost denumit\xc4\x83 strada Wi\xc5\x9bniewski._NEWLINE_\xc3\x8en c\xc3\xa2ntecul original se afl\xc4\x83 cuvintele: ...z czarn\xc4\x85 kokard\xc4\x85 (\xc3\xaen rom\xc3\xa2n\xc4\x83 cu cocard\xc4\x83 neagr\xc4\x83). Cu toate acestea, \xc3\xaen filmul Cz\xc5\x82owiek z \xc5\xbcelaza (1981) al lui Andrzej Wajda Krystyna Janda c\xc3\xa2nt\xc4\x83 o versiune revizuit\xc4\x83 ...z czerwon\xc4\x85 kokard\xc4\x85 (\xc3\xaen rom\xc3\xa2n\xc4\x83 cu cocard\xc4\x83 ro\xc8\x99ie). Textul din strofa a patra: ...krwi si\xc4\x99 zachcia\xc5\x82o s\xc5\x82upskim bandytom (\xc3\xaen rom\xc3\xa2n\xc4\x83 Bandi\xc8\x9bii din S\xc5\x82upsk i-au vrut s\xc3\xa2ngele) este o aluzie la \xc8\x99coala de mili\xc8\x9bie din S\xc5\x82upsk . Textul Krwawy Kocio\xc5\x82ek care apare \xc3\xaen strofa a cincea este o referire la Stanis\xc5\x82aw Kocio\xc5\x82ek, prim-secretarul Paritdului Comunist din Gda\xc5\x84sk, care a ac\xc8\x9bionat ca viceprim-ministru \xc3\xaen timpul masacrului muncitorilor din 1970. Grab\xc3\xb3wek \xc8\x99i Chylonia sunt nume de cartiere din ora\xc8\x99ul Gdynia. \xc3\x8en filmul Cz\xc5\x82owiek z \xc5\xbcelaza (1981) Krystyna Janda interpreteaz\xc4\x83 \xc3\xaempreun\xc4\x83 cu Jacek Kaczmarski \xc8\x99i Przemys\xc5\x82aw Gintrowski. Interpretarea Krystynei Janda se afl\xc4\x83 pe unul dintre discurile sale (Guma do \xc5\xbcucia)._NEWLINE_\xc3\x8en filmul Psy (1992) al lui W\xc5\x82adys\xc5\x82aw Pasikowski apare o scen\xc4\x83 \xc3\xaen care ofi\xc8\x9beri \xc3\xaen stare de ebrietate de la S\xc5\x82u\xc5\xbcby Bezpiecze\xc5\x84stwa c\xc3\xa2nt\xc4\x83 Balada, \xc3\xaen timp ce transport\xc4\x83 pe umerii lor un coleg beat. Aceast\xc4\x83 reprezentare a determinat proteste din partea membrilor sindicatului Solidaritatea care au considerat c\xc4\x83 s-a calomniat memoria protestatarului ucis ._NEWLINE_\xc3\x8en filmul Czarny czwartek (2011) al lui Antoni Krauze Balada lui Janek Wi\xc5\x9bniewski este interpretat\xc4\x83 de Kazik Staszewski. A fost realizat \xc8\x99i un videoclip pentru promovarea filmului. Piesa muzical\xc4\x83 se afl\xc4\x83 pe albumul Bar La Curva / Plamy na s\xc5\x82o\xc5\x84cu (2011) al grupului Kazik na \xc5\xbbywo.'